Lesandi vikunnar í jólavikunni er Ævar Þór Benediktsson , rithöfundur og „ vísindamaður " , sem hefur verið tíður gestur Borgarbókasafnsins frá barnæsku . Hann hefur staðið í ströngu fyrir jólin við að lesa upp úr nýútkomnum bókum sínum Þínum eigin tölvuleik og Stórhættulega stafrófinu en þá síðarnefndu gerði hann í félagi við Bergrúnu Írisi Sævarsdóttur . Vonandi hefur Ævar þó haft tíma fyrir smá yndislestur milli jóla og nýárs ! Hann mælir með Ævisögu Jim Henson : „ Ævisaga Jim Henson er heillandi og falleg saga af afar áhugaverðum manni . Skyldulesning fyrir alla þá sem hafa áhuga á sköpun og því að hugsa út fyrir kassann . “ Ævisaga Jim Henson er því miður ekki til á safninu en hins vegar má þar finna ýmsar aðrar áhugaverðar bækur um Jim Henson og starf hans og svo auðvitað allar bækur Ævars !